New age women
ירח שועלים עולה, ממאיר את כל העיר; ממבואות אספלט עד נגוהות הימה; את ואני, אני ואת, טבולים בשקט של לקראת; קולטים שעוד מעט, ולא קולטים עד כמה; מתוך תוכי, בעל כורחי, כל מה שיש לי להסתיר; הגברברים שבמוחי דורשים ילדונת להסעיר; מספר ארבע עשרה חיוג מהיר; חמש עשרה, עשרים דקות היא שמה...; חופת הנצח רקומה טלאי טלאים ונשימה; ובו בזמן שהרחוב מתחיל היא שמה; לב לאיתות רחוקרוב ומתבדרת אל הרוב; המחפש אחר מקור קרני הגמה; מן המקרר הנח צוררת זר - סבך תרד וטימין; בשר זה רצח ורצח זה משמין; בהבעה תמימה שלא להאמין; במקום להתיישב היא קמה...; בספרייה הציבורית זמזום פסטל תופס תפנית; מגבריאל ניצן לרובין ס' שארמה; בין צלוני הארגמן להדפסי הכלנית; הדרך מאי-אן לאיגרא רמא; ...בעוד חודשיים, כשתבכי לי שכל זה היה שיעור; אז ברור שלא אצחק כשאומר לך שברור; וגם אם לא אלמד הלילה כל מה שאני אמור; זה בטח לא הופך אותו למיותר, מה...?; על הטיילת בית האצ"ל שר לסלמה והרצל; אורטוריה של מיצי פירות וטראומה; שברי אורות כמו נמסים בין הדקלים הגוססים; כן, יפו ערנית, מנשייה לא נמה; באכסדרת התיאטרון אותו קהל של שוב ושוב; קצת פרחות, קצת כיפות סרוגות, קצת אנשים מן הישוב; מתוך גן עדן פחיות, הם נקראים עתה לשוב; (גברות ואדונים, ההפסקה כבר תמה)...; כשבהיכל ע"ש פ' מאן ברחוב ב' הוברמן; י' פרלמן נותן הדרן שני: אידישע מאמא; גל צחקוקים ואנחות שוטף חיש קל את הרוחות; והשדים של גוסטב, של אלמה; ...היה נחמד לומר מיד: זה לא קרה לי מעולם; אבל את ואני הרי... אני והיא בעצם גם; אני פורש אבל דורש לתפוס פה אש לראות פה דם; אל תלטפו אותי, אין דרמה...; כן, כל מיני סוגות של דאגות וחשקים; גורדות את השחקים בשמי הפלזמה; אוקיי, הלכנו, באנו, אנו עייפות ומחוקים; עכשיו נלך לישון ואז נקום, ואז מה; ...מתוך תוכי, בעל כורחי עכשיו מכל העברים; שט באוויר, קובע ציר בין הצורות והדברים; הנה הדם והתימרות, ואיפה הם הגברברים; כשזה לא זז, זה באמת לא זז, מה...?; ...מה לא עשית להיות חופשית למות בין הגפנים; תלויה כמו ציפור על חוט בלויה כמו מקהלה של יחפנים; להתאיין ואז לעוט מבין הערפל והפנינים; בפנים ידעת שאם את רק ציטוט, אז למה...; כן, כן, נו כן, המלך הוא: "עירום" ( אבל רק בימי שלום); כיום הוא שבר כלי משחק ביד הדמה; כולם קוראים לה "הקופה", והיא זוללת בגפה; זן מסויים של חנופה, ולא- היא צמה; ...דרך רכבת של דירות קרקע שכורות אני עובר; המסיבה שלא התחילה ממשיכה להיגמר; אם את לא חברה, היי לי אח שומר; קחי אותי עכשיו משמה... (תיכף ומיד)...; יעלה ואני; יעלה ואני סחטנו את הכל אחת מהשני; עד שהיא קמה וגנחה:" אני הולכת"; מטוס ראשון לרישיקש, אני נותרתי במקומי; אבל את שנינו גיחכה אותה שלכת; בטקס החלפת השם הגרילה "נסיכת האהבה"; מה שהרגיע את מלכת הדרמה שתמיד היתה; ומאז כששואלים אותה לפני שהיא מרפה; היא מחייכת; לפעמים אני מרגיש שכבר הכל מאחורי; ולפעמים אני מרגיש שרק הכל מאחורי; ושוב מבלי לדעת איך, לאן, מדוע, רק אולי; שבא הזמן לנוע, ללכת; 